PÕHILINE NEIST ON KIRJUTATUD Suurbritannia rahastamisfirma Wellcome Trusti poolt kokku pandud teadlaste rühma poolt. Õigemini küll konsortsiumi poolt, sest aruande lõpus  on loetletud vähemasti paarsada teadlast ja organisatsiooni. Wellcome Trusti teadlased on uurinud geneetilisi markereid, mis on seotud seitsme üldlevinud haigusega.  Üldlevinud on siinkohal oluline, kuna need haigused - nagu kõrgvererõhutõbi, suhkruhaigused, maniakaalne depressioon või muud -, on seotud rohkem kui ühe geeni riknemisega. Siiani on uuritud pigem haigusi, mis on seotud mutatsioonidega ühes geenis nagu Downi sündroom või siis Askenazi juutidel esinev haruldane haigus või Kirde-Soome  elanike seas esinevad haigused. Ja kahtlejad on väitnud, et miski geenivaramu ei aita, et üldlevinud haigustele jälile saada.  Seda kahtlust on arendatud üsna jõuliselt ka Eesti geenivaramu puhul selle algusaegadest peale. Nüüd aga on teadlaste konsortsium ette võtnud 17000 inimese andmed ja püüdnud asjasse selgust saada.